open-index/open-wikipedia-markdown huggingface dataset:
สามชาย ต้มยำกุ้ง

[thumb|250px|ภาพการต่อสู้ระหว่างสามชายกับยังมี ซึ่งมี[วัดไทยเป็นฉากหลัง]]

**สามชาย ต้มยำกุ้ง** (; ) เป็นนักมวยไทยจากเกม*ไฟเทอส์ฮิสทอรี* (ในเครื่องเล่นเกมระบบนีโอจีโอและซูเปอร์แฟมิคอม) รวมไปจนถึงเกม*คานอฟรีเวนจ์* (ระบบนีโอจีโอ) ซึ่งผลิตโดยบริษัทเดทาอีสต์จากประเทศญี่ปุ่น ทั้งนี้ ชื่อ "สามชาย" มาจากแถบสามสีบนธงไตรรงค์ ส่วนนามสกุล "ต้มยำกุ้ง" มาจากอาหารที่มีชื่อเสียงของไทย

## ประวัติตามท้องเรื่อง
สามชาย ต้มยำกุ้ง เป็นผู้ใช้วิชามวยไทยในการต่อสู้ เขาเข้าร่วมแข่งขัยในศึก*ไฟเทอส์ฮิสทอรี* เพื่อต้องการที่จะช่วยเหล่าน้องชายของเขาที่กำพร้าพ่อแม่ ชื่อของเขาเป็นที่รู้จักของชาวไทยเป็นอย่างดี สามชายตัดสินใจร่วมศึกตั้งแต่จัดขึ้นเป็นครั้งแรกเรื่อยมาจนถึงครั้งล่าสุด เขาเป็นตัวละครที่ปรากฏอยู่ในแถบบนสุดในฉากเลือกตัวละคร ครั้งหนึ่งเขาเป็นฝ่ายพ่ายต่อมาโคโตะ มิโซกูชิ แต่แล้วปีถัดมาเขาก็ได้เข้าร่วมศึกอีกครา

## บุคลิกลักษณะ
สามชายเป็นนักมวยไทยที่เอาใจใส่ต่อเหล่าบรรดาน้องชาย ซึ่งเขากลัวว่าน้องของเขาจะมีอนาคตที่มืดหม่น เนื่องด้วยตกอยู่ในสถานะที่กำพร้าพ่อแม่ เชื่อกันว่าสามชายได้ทำการชิงดีชิงเด่นกับฌอง ปิแอร์ นอกจากนี้ เป็นไปได้ว่ารูปแบบการต่อสู้ของสามชายนั้นมาจากนายขนมต้ม

## การตอบรับ

## ดูเพิ่ม
* มาโคโตะ มิโซกูชิ

## อ้างอิง

* Samchay Tomyamgun - SNK Wiki  
* นิตยสารเกมแม็ก (สนพ.อนิเมทกรุ๊ป)

## แหล่งข้อมูลอื่น
* ข้อมูลที่เกี่ยวข้องกับ "สามชาย ต้มยำกุ้ง" 
* Official G-Mode webpage of the ''Fighter's History'' series
* Fighter's History  at Jap-Sai.com

หมวดหมู่:ตัวละครเกม
หมวดหมู่:ตัวละครชาวไทยในวิดีโอเกม
หมวดหมู่:ตัวละครที่เป็นนักมวยไทย
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครชายในวิดีโอเกม
อลัน อาร์คิน

**อลัน วูล์ฟ อาร์คิน** () (เกิดเมื่อวันที่ 26 มีนาคม พ.ศ. 1934 - 29 มิถุนายน พ.ศ. 2023) เป็นนักแสดง และผู้กำกับภาพยนตร์ และนักดนตรีชาวอเมริกัน เป็นที่รู้จักในผลงานแสดงภาพยนตร์อย่างเช่น *[[Catch-22 (film)|Catch-22]]*; *[[The In-Laws (1979 film)|The In-Laws]]*; *[[Edward Scissorhands]]*; * [[The Russians Are Coming, the Russians Are Coming]]*; *[[Glengarry Glen Ross (film)|Glengarry Glen Ross]]*; *[[Little Miss Sunshine]]* จากเรื่องนี้ทำให้เขาได้รับรางวัลออสการ์ สาขานักแสดงสมทบชายยอดเยี่ยม เขาเป็นพ่อของนักแสดงคือ อดัม อาร์คิน, แอนโทนี อาร์คิน และแมททิว อาร์คิน

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากบรุกลิน
คริส คูเปอร์

**คริสโตเฟอร์ ดับเบิลยู. "คริส" คูเปอร์** () เกิดเมื่อวันที่ 9 กรกฎาคม ค.ศ. 1951 เป็นนักแสดงชาวอเมริกัน เป็นที่รู้จักในช่วงปลายคริสต์ทศวรรษ 1990 มีผลงานการแสดงสมทบในภาพยนตร์ฮอลลีวูดหลายเรื่องอย่าง *[[American Beauty (film)|American Beauty]]*, *[[Capote (film)|Capote]]*, *[[Syriana]]*, *[[October Sky]]*, *[[Seabiscuit (film)|Seabiscuit]]*, และ *[[แฝดนอกบท|Adaptation]]* ซึ่งจากเรื่องนี้ทำให้เขาได้รับรางวัลออสการ์ สาขานักแสดงสมทบชายยอดเยี่ยม รวมถึงรางวัลลูกโลกทองคำ สาขานักแสดงสมทบยอดเยี่ยม

หมวดหมู่:นักแสดงอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากแคนซัสซิตี (รัฐมิสซูรี)
เคซีย์ แอฟเฟล็ก

**เคซีย์ แอฟเฟล็ก** () เกิดเมื่อวันที่ 12 สิงหาคม ค.ศ. 1975 เป็นนักแสดงชาวอเมริกัน มีผลงานการแสดงภาพยนตร์อย่างเรื่อง *[[Good Will Hunting]]*, *[[Ocean's Eleven (2001 film)|Ocean's Eleven]]*, *[[The Assassination of Jesse James by the Coward Robert Ford]]*, และ *[[Gone Baby Gone]]* เขายังได้รับการเสนอชื่อเข้าชิงรางวัลออสการ์และรางวัลลูกโลกทองคำอีกด้วย เขาเป็นน้องชายของนักแสดงเบน แอฟเฟล็ก

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายไอริช‎
หมวดหมู่:บุคคลจากเคมบริดจ์ (รัฐแมสซาชูเซตส์)
แอนโทนิโอ ซาบาโท จูเนียร์

**แอนโทนิโอ ซาบาโท จูเนียร์** () เกิดเมื่อวันที่ 29 กุมภาพันธ์ ค.ศ. 1972 เป็นนักแสดงและนายแบบชาวอเมริกัน เกิดในอิตาลี เติบโตในสหรัฐอเมริกา ซาบาโทเป็นที่รู้จักครั้งแรกจากการเป็นนายแบบของแคลวินไคลน์ และจากบทในละครน้ำเน่าเรื่อง *[[General Hospital]]* เขายังคงมีผลงานแสดงภาพยนตร์และซีรีส์ทางโทรทัศน์ตลอดในคริสต์ทศวรรษ 1990 และ 2000

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายอิตาลี
หมวดหมู่:ชาวอเมริกันเชื้อสายเช็ก
หมวดหมู่:ชาวอเมริกันเชื้อสายยิว
หมวดหมู่:คริสต์ศาสนิกชนชาวอเมริกัน
หมวดหมู่:นักมวยสากลชาวอเมริกัน
หมวดหมู่:นักแสดงอิตาลี

หมวดหมู่:คนที่เกิดวันที่ 29 กุมภาพันธ์
หมวดหมู่:บุคคลจากโรม
หมวดหมู่:นักยูโดชาวอเมริกัน
เนสลีชาห์ ซุลตาน

**ฟัตมา เนสลีชาห์ ซุลตาน** (ตุรกีออตโตมัน: ; 4 กุมภาพันธ์ พ.ศ. 2464 – 2 เมษายน พ.ศ. 2555) เป็นเจ้าหญิงออตโตมัน เป็นพระธิดาของเชห์ซาเด เออเมร์ ฟารุก กับซาบีฮา ซุลตาน ด้วยเหตุนี้พระองค์จึงเป็นพระราชนัดดาของเคาะลีฟะฮ์อับดุลเมจิดที่ 2 กับเชห์ซูวาร์ ฮานึม พระมเหสีองค์แรก และเป็นพระราชนัดดาของสุลต่านเมห์เมดที่ 6 กับนาซีเคดา คาดึน พระมเหสีองค์แรก

หลังราชวงศ์ออตโตมันล่มสลาย เนสลีชาห์เสด็จลี้ภัยออกจากแผ่นดินแม่ขณะมีพระชันษาเพียงสามปี เจริญพระชันษาที่เมืองนีซ ประเทศฝรั่งเศส

## พระประวัติ
เจ้าหญิงเนสลีชาห์เป็นพระธิดาพระองค์แรกจากทั้งหมดสามพระองค์ของเชห์ซาเด เออเมร์ ฟารุก () กับซาบีฮา ซุลตาน () พระชนกและพระชนนีต่างเป็นชนชั้นเจ้า พระชนกเป็นพระราชโอรสในเคาะลีฟะฮ์อับดุลเมจิดที่ 2 ส่วนพระชนนีเป็นพระราชธิดาในสุลต่านเมห์เมดที่ 6 หลังการล่มสลายของราชวงศ์ออตโตมันเนสลีชาห์เสด็จลี้ภัยออกจากแผ่นดินแม่ขณะมีพระชันษาเพียงสามปี เจริญพระชันษาที่เมืองนีซ ประเทศฝรั่งเศส

## เสกสมรส
พ.ศ. 2483 เนสลีชาห์เสกสมรสกับมุฮัมมัด อับดุล อัลมุนาอิม พระราชโอรสในเคดิฟอับบาส ฮิลมีที่ 2 ด้วยเหตุนี้พระองค์จึงมีพระอิสริยยศเป็น *เจ้าหญิงแห่งอียิปต์* อีกตำแหน่งหนึ่ง แต่สองปีก่อน มุฮัมมัดเคยขอพระราชานุญาตและใช้พระราชทรัพย์จำนวน 50,000,000 ดอลลาร์สหรัฐจากพระเจ้าฟารูกแห่งอียิปต์เพื่อสู่ขอเจ้าหญิงมือเซเยน (2452–2512) พระขนิษฐาของพระเจ้าซ็อกที่ 1 แห่งแอลเบเนีย แต่ไม่สำเร็จ จึงเสกสมรสกับเจ้าหญิงเนสลีชาห์แทน

หลังเกิดการปฏิวัติเดือนกรกฎาคม พ.ศ. 2495 มุฮัมมัดพระภัสดาถูกเลือกเป็นประธานผู้สำเร็จราชการแทนพระองค์ที่มีอยู่สามคน ต่อมากลุ่มผู้สำเร็จราชการแทนพระองค์สามคนถูกยุบเมื่อวันที่ 7 กันยายน พ.ศ. 2495 มุฮัมมัดจึงกลายเป็นผู้สำเร็จราชการแทนพระองคืเพียงพระองค์เดียว ส่วนเนสลีชาห์ในฐานะพระชายาของเจ้าชายผู้สำเร็จราชการได้กลายเป็นพระราชินีโดยพฤตินัย ด้วยเหตุนี้พระองค์จึงเสด็จพระกอบพระกรณียกิจเกี่ยวกับงานการกุศลของพระสวามี และทรงร่วมเข้าแข่งขันกีฬาโปโลและเทนนิสระดับนานาชาติ

## หลังการเปลี่ยนแปลงการปกครอง
หลังการดำรงตำแหน่งในการเป็นผู้สำเร็จราชการแทนพระองค์ของเจ้าชายมูฮัมหมัด ท้ายที่สุดอียิปต์ก็ทำการปฏิวัติยกเลิกระบอบสถาบันพระมหากษัตริย์อย่างเป็นทางการเมื่อวันที่ 18 มิถุนายน ค.ศ. 1953 ต่อมาในปี ค.ศ. 1957 พระสวามีและพระองค์ถูกจับกุมด้วยข้อหาวางแผนต่อต้านนายพลกาเมล อับเดล นัสซอร์  ในเวลาต่อมาทั้งสองได้ถูกเนรเทศอีกครั้งซึ่งครั้งนี้เจ้าหญิงฟัตมาทรงพำนักในยุโรประยะหนึ่ง ก่อนที่จะเสด็จนิราศไปประทับในนครอิสตันบูล ประเทศตุรกี จนท้ายที่สุดเจ้าชายโมฮัมหมัดได้สิ้นพระชนม์ลงที่นั้นในปี ค.ศ. 1979 

เจ้าหญิงฟัตมา เนสลีชาห์ ทรงใช้ชีวิตบั้นปลายพระชนม์พำนักอยู่ในนครอิสตันบูลร่วมกับพระธิดาที่ไม่เสกสมรสคือ เจ้าหญิงอิกบาล และเป็นพระบรมวงศานุวงศ์ชั้นสูงองค์สุดท้ายของราชวงศ์ออตโตมัน

## สิ้นพระชนม์
เจ้าหญิงฟัตมา เนสลีชาห์ เจ้าหญิงองค์สุดท้ายของราชวงศ์ออตโตมัน สิ้นพระชนม์เมื่อวันจันทร์ที่ 2 เมษายน ค.ศ. 2012 ด้วยพระอาการพระหทัยพิการ สิริพระชนมายุได้ 91 พรรษา และมีพิธีฝังพระศพในวันอังคารที่ 3 เมษายนปีเดียวกัน ณ นครอิสตันบูล อดีตราชธานีของจักรวรรดิออตโตมัน

## อ้างอิง

## แหล่งข้อมูลอื่น
* 
* "The Last Ottomans" Documentary, Episode 3: Neslişah's Exile ที่ยูทูบ

หมวดหมู่:เจ้าหญิงอียิปต์
หมวดหมู่:ราชวงศ์ออสมัน
หมวดหมู่:ราชวงศ์มูฮัมหมัดอาลี
หมวดหมู่:บุคคลจากอิสตันบูล
หมวดหมู่:เสียชีวิตจากภาวะหัวใจล้มเหลว
คาริทีส

thumb|220px |ประติมากรรม “ไตรเทพี”<br />ค.ศ. 1825
**คาริทีส** หรือ **ไตรเทพี** () ตามตำนานเทพเจ้ากรีก “Charis” ( หรือ คาริส) เป็นเทพีองค์หนึ่งในบรรดา “Charites” ( หรือ “Graces” หรือคาริทีส) ซึ่งเป็นเทพีแห่งความมีเสน่ห์, ความงาม, ธรรมชาติ, การสร้างสรรค์ และ การเจริญพันธุ์ จำนวนเทพีคาริทีสเดิมมีด้วยกันสามองค์ตั้งแต่องค์ที่มีอาวุโสที่สุดเทพีอกลาเอีย (Aglaea หรือ ความงาม), เทพียูโฟรเซเน (Euphrosyne หรือ ความร่าเริง) และองค์ที่อาวุโสน้อยที่สุดเทพีธาเลีย (Thalia หรือ ความสนุก) ตำนานเทพเจ้าโรมันเรียกกันว่า “กราทิเอ” (Gratiae) หรือเทพีแห่งความสง่างาม (Grace)

คาริทีสมักจะถือกันว่าเป็นธิดาของซูสและยูรีโนเม (Eurynome) แต่บางครั้งก็กล่าวว่าเป็นธิดาของไดโอนิซัสและแอฟรอไดที หรือธิดาของเทพเฮลิออสและเทพีเอเกิล โฮเมอร์บรรยายว่าเทพีชาริทีสเป็นผู้ติดตามคนหนึ่งของแอฟรอไดที

## ระเบียงภาพ


ไฟล์:Aachen, Hans von - Tri gracie (1604).jpg|“ไตรเทพี”ฮันส์ ฟอน อาเคินค.ศ. 1604
ไฟล์:C. Van Loo - Les Trois Grâces.jpg|“ไตรเทพี”คาร์ล-อันเดร ฟาน ลูราว ค.ศ. 1763
ไฟล์:Le Tre Grazie.png|“ไตรเทพี”ราฟาเอล
ไฟล์:Threegraces.jpg|“ไตรเทพี” รายละเอียดในภาพ“ฤดูใบไม้ผลิ”ซานโดร บอตติเชลลีค.ศ. 1825
ไฟล์:Oil Lamp J 1.jpg|ตะเกียงน้ำมัน “ไตรเทพี”



## อ้างอิง

## ดูเพิ่ม
* เทพเจ้ากรีก 

## แหล่งข้อมูลอื่น

ชชาริทีส
ภุมรีภิรมย์ เชลล์

**ภุมรีภิรมย์ เชลล์** (เดิม: หม่อมเจ้าภุมรีภิรมย์ ยุคล; ประสูติ 22 มีนาคม พ.ศ. 2482) มีพระนามลำลองว่า **ท่านหญิงน้อย** เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่ฟองจันทร์ ศิริวัติ (เดิม เจ้าฟองจันทร์ อินทขัติย์) เมื่อวันที่ 22 มีนาคม พ.ศ. 2481 (แบบสากลคือ พ.ศ. 2482) มีโสทรเชษฐภคินีหนึ่งองค์ คือจันทรจรัสศรี ไพบูลย์เลิศ มีขนิษฐาและอนุชาต่างมารดาห้าองค์ และมีน้องสาวต่างบิดาหนึ่งคน ชื่อเพียงจันทร์ ภูมมะภูติ 

หม่อมเจ้าภุมรีภิรมย์ ยุคล ได้ขอพระราชทานกราบถวายบังคมลาออกจากฐานันดรศักดิ์แห่งพระราชวงศ์ เพื่อสมรสกับโรมาโน ลุคโก เมื่อวันที่ 1 กุมภาพันธ์ พ.ศ. 2506 มีโอรสธิดาห้าคน ได้แก่

# เกอาตอง ลุคโก
# วาลีลี ลุคโก
# อเล็กซานเดอร์ ลุคโก
# ซาเวียร์ ลุคโก
# ปิแอร์ ลุยจิ ลุคโก

ภายหลังทั้งสองได้หย่ากัน ต่อมาภุมรีภิรมย์ได้สมรสใหม่กับชอง มารี เชลล์ ปัจจุบันพำนักอยู่ประเทศฝรั่งเศส

## ลำดับสาแหรก


 

## อ้างอิง

* http://www.ratchakitcha.soc.go.th/DATA/PDF/2506/D/021/634.PDF
* http://freepages.genealogy.rootsweb.ancestry.com/~royalty/thailand/i355.html#I355 
* คัมภีร์ คัมภีรญาณนนท์ , นาวาอากาศเอก. เจ้านายฝ่ายเหนือ 

หมวดหมู่:ราชสกุลยุคล
หมวดหมู่:หม่อมเจ้าที่ทรงลาออกจากฐานันดรศักดิ์
หมวดหมู่:บุคคลที่ยังมีชีวิตอยู่
หมวดหมู่:พระราชวงศ์จักรีผู้ทรงมีเชื้อเจ้านายฝ่ายเหนือ
หมวดหมู่:ผู้มีเชื้อสายเจ้านายฝ่ายเหนือ
เควิน ดูแรนด์

**เควิน เซิร์จ ดูแรนด์** () เกิดเมื่อวันที่ 14 มกราคม ค.ศ. 1974 เป็นนักแสดงชายชาวแคนาดา เป็นที่รู้จักจากบท โจชัว ใน *[[Dark Angel (TV series)|Dark Angel]]*, มาร์ติน คีมี ใน *[[Lost (TV series)|Lost]]* 

## อ้างอิง

หมวดหมู่:นักแสดงแคนาดา
หมวดหมู่:บุคคลจากรัฐออนแทรีโอ
วันทหารม้า

[thumb|right|200px|[สมเด็จพระเจ้าตากสินมหาราชทรงม้ากับสี่ทหารเสือ]]

**วันทหารม้า** ตรงกับวันที่ 4 มกราคม ของทุกปี เพื่อให้ประชาชนชาวไทยได้เห็นถึงความสำคัญของวีรกรรมที่บ้านพรานนก ในสมัยกรุงศรีอยุธยา ของสมเด็จพระเจ้าตากสินมหาราช ในขณะยังเป็นพระยาวชิรปราการ

## ประวัติ
วันทหารม้ามีต้น กำเนิดจากวีรกรรมที่ บ้านพรานนก ปัจจุบันตั้งอยู่ในอำเภออุทัย จังหวัดพระนครศรีอยุธยา การกู้ชาติของสมเด็จพระเจ้าตากสินมหาราช พระยาตากในขณะนั้นยังเป็นพระยาวชิรปราการ ได้นำกองทหารผ่านมาทางบ้านธนู บ้านข้าวเม่า เมื่อวันที่ 4 มกราคม พ.ศ. 2309

ตลอดทางของการรบ ชาวบ้านได้จัดส่งข้าวเม่า ให้เป็นเสบียงและส่งธนูให้แก่ทหารใช้เป็นอาวุธ กองทหารได้ปะทะกับพม่าที่คลองแห่งหนึ่ง พระยาตากตีทหารพม่าแตกพ่าย จึงตั้งชื่อคลองว่า "คลองชนะ" ฝ่ายทหารพม่าได้ติดตามไปอย่างกระชั้นชิดตลอดระยะทางที่หนีออกจากกรุงศรีอยุธยา พระยาตากต้องต่อสู้กับพม่าถึง 4 ครั้ง แต่กองทหารพม่าก็ไม่ยอมลดละ และไล่ตามไปทันที่บ้านโพธิ์สังหาร มีหญิงสาวชาวบ้านชื่อนางโพ ได้ช่วยรบกับพม่าจนเสียชีวิต และภายหลังจากพระยาตากกู้ชาติได้แล้ว จึงได้ระลึกถึงกลับมาตั้งชื่อหมู่บ้านโพธิ์สังหาร เป็นหมู่บ้านโพสาวหาญ และยังใช้มาจนถึงปัจจุบัน และมีบุคคลสำคัญอีกคนหนึ่งคือ พรานนก หรือเฒ่าคำ ซึ่งเป็นผู้ช่วยจัดเสบียงอาหารให้กับกองทหารพระยาตากในระหว่างสงคราม ในปัจจุบันมีรูปปั้นให้ประชาชนเคารพที่หมู่บ้านพรานนก อำเภออุทัย

กองทัพบกไทยจึงตั้งวันที่ 4 มกราคม ของทุกปี เป็นวันทหารม้า

## กิจกรรม
หน่วยงานราชการที่เกี่ยวข้องจะจัดพิธีสักการะอนุสรณ์พระเจ้าตาก ที่จังหวัดพระนครศรีอยุธยา นอกจากนั้นจะมีการจัดงานวันที่รำลึกทหารม้าในเดือนมกราคมของทุกปี

## อ้างอิง
* พงษ์ ณ พัฒน์, วันสำคัญไทยนอกปฏิทิน, สำนักพิมพ์ แสงดาว, 2551, หน้า 12-13

ทหารม้า
หมวดหมู่:วันสำคัญในเดือนมกราคม
หมวดหมู่:วันกองทัพ
หมวดหมู่:วันรำลึก
หมวดหมู่:ประเทศไทยในปี พ.ศ. 2309
อิเขง

**อิเขง** หรือชื่อในภาษาจีนกลางว่า **ฉุน-ยฺหวี ฉฺยง** เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงตามประวัติศาสตร์
เป็นขุนพลของเมืองกิจิ๋ว ขุนพลอ้วนเสี้ยว ปรากฏตัวครั้งแรกที่ศึกกัวต๋อ 
อ้วนเสี้ยวส่งไปรักษาเสบียงและอาวุธที่ตำบลอัวเจ๋า เมื่อครั้งนั้นอ้วนเสี้ยวได้ไล่เขาฮิวที่ปรึกษาออกไป เขาฮิว จึงไปหาโจโฉเพราะเป็นเพื่อนเก่ากัน เขาฮิวบอกกับโจโฉว่ามีวิธีทางที่จะล้มอ้วนเสี้ยวได้ จึงแนะนำโจโฉว่า
อ้วนเสี้ยวเก็บเสบียงกับอาวุธไว้ที่อัวเจ๋า ต้องไปตีที่นั่นโดยให้ทหารปลอมตัวเป็นทหารของอ้วนเสี้ยวแล้วให้นำไม้ติดไฟไปด้วยโจโฉทำตามวิธีของเขาฮิวให้ทหารปลอมเป็นทหารของอ้วนเสี้ยวแล้วเข้าไปวางเพลิงในค่ายที่ตำบลอัวเจ๋าซึ่งก่อนหน้านั้น อิเขงได้ดื่มสุรามาก ๆ จนสลึมสลือ เมาไม่ได้สติ
เมื่อทหารฝ่ายอิเขงมาแจ้งอิเขงว่าค่ายถูกวางเพลิง อิเขงก็สร่างเมา แล้วควบม้าคิดจะหนีออกไปจากค่ายแต่ยังไม่ถึงทางออก อิเขงก็โดนไฟคลอกตายอยู่ในค่ายของตนเอง

ตามประวัติศาสตร์จริงรวมถึงหนังสือ **นามานุกรมสามก๊ก ฉบับแฟนพันธุ์แท้** ของ **ชัชวนันท์ สันธิเดช** กล่าวว่า อิเขง ปรากฏตัวครั้งแรก ขณะตามหาฮ่องเต้คราวศึกสิบขันที อีกทั้งในศึกกัวต๋อ ไม่ได้เมาสุรา แต่สู้รบกับโจโฉด้วยความห้าวหาญ ครั้นพ่ายศึกโจโฉยังกล่อมให้สวามิภักดิ์ แต่อิเขงไม่ยอมจึงถูกประหาร

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลที่เสียชีวิตในปี พ.ศ. 743
หมวดหมู่:บุคคลในยุคราชวงศ์ฮั่นที่ถูกประหารชีวิต
ยูฟรอซินี (เทพปกรณัม)

[right|thumb|220px|"ไตรเทพี" โดย [Antonio Canova|อันโตนิโอ คาโนวา]]
**ยูฟรอซินี** (; ) เป็นเทพีองค์หนึ่งในสามองค์ในกลุ่มเทพีชาริทีสในตำนานเทพเจ้ากรีกที่รู้จักกันในภาษาอังกฤษว่า "Three Graces" (ไตรเทพี) เทพียูฟรอซินีเป็นธิดาของซูสและยูรีโนเม (Eurynome)  และเป็นเทพีแห่งความสง่าและความงาม และความร่าเริง 

เทพียูฟรอซินีปรากฏเป็นหนึ่งในสามเทพีในรายละเอียดของภาพ "ฤดูใบไม้ผลิ" โดยซันโดร บอตตีเชลลี

## อ้างอิง

หมวดหมู่:เทพเจ้ากรีก
สงบ สวนสิริ

**สงบ สวนสิริ** (20 พฤศจิกายน พ.ศ. 2452 - 19 กรกฎาคม พ.ศ. 2513) เกิดที่ตรอกเยื้องตลาดท่าข้าม อำเภอเมือง จังหวัดสมุทรปราการ เป็นชาวปากน้ำ รุ่นเดียวกับกลุ่มนักเขียนที่มีชื่อเสียงได้แก่ขุนสุนทรภาษิต, สังข์ พัธโนทัย, น. ณ ปากน้ำ และเสนีย์ เสาวพงศ์

เมื่อสงบ สวนสิริ อายุได้ 5 ขวบ บิดาและมารดาเสียชีวิตทั้งหมด ต้องอาศัยอยู่กับย่ามาโดยตลอด เข้าศึกษาที่โรงเรียนมัธยมวัดกลาง จังหวัดสมุทรปราการ จากนั้นเข้าศึกษาต่อโรงเรีนสวนกุหลาบวิทยาลัย จนจบชั้นมัธยมศึกษาปีที่ 5 เมื่อ พ.ศ. 2467

สงบ สวนสิริสมัครเข้าเป็นครั้งแรกที่โรงเรียนมัธยมวัดสุวรรณคีรี ในคลองบางกอกน้อย เมื่อ 1 มิถุนายน พ.ศ. 2468 และดำรงอาชีพครูนานถึง 21 ปี จากนั้นย้ายไปอยู่โรงเรียนมัธยมอมรินทราราม และมัธยมทวีธาภิเศก สุดท้ายลาออกจากราชการ เมื่อ พ.ศ. 2489 และหันมาประกอบอาชีพการประพันธ์อย่างเต็มตัว

ผลงานของสงบ สวนสิริ เป็นที่รู้จักกันดี ด้วยนามปากกา "สันตสิริ" โดยเฉพาะผลงานแปลนวนิยายของเพิร์ล เอส. บั๊ก (Pearl S. Buck)  เช่น ทรัพย์ในดิน (Good Earth), เมียหลวง (The First Wife) ฯลฯ นอกจากนี้ยังมีผลงานด้านการเรียบเรียงประวัติบุคคลสำคัญ ตำรา และพจนานุกรามภาษาอังกฤษ

## อ้างอิง
* เพิร์ล เอส. บั๊ก. **ทรัพย์ในดิน (The Good Earth) **. กรุงเทพฯ : ดอกหญ้า, 2545. หน้า 427-438.

หมวดหมู่:บุคคลจากอำเภอเมืองสมุทรปราการ
หมวดหมู่:นักเขียนชาวไทย
หมวดหมู่:บุคคลจากโรงเรียนทวีธาภิเศก
ทาไลอา

[right|thumb|220px|"เทพีทาไลอา" โดย[Jean-Marc Nattier|ฌ็อง-มาร์ก นาตีเย]]
**ทาไลอา** (; ) เป็นเทพีองค์หนึ่งในสามองค์ในกลุ่มเทพีชาริทีสในตำนานเทพเจ้ากรีกที่รู้จักกันในภาษาอังกฤษว่า "Three Graces" (ไตรเทพี) เทพีทาไลอาเป็นธิดาของซูสและยูรีโนมี (Eurynome) และเป็นเทพีแห่งแรงบันดาลใจของเรื่องชวนหัวและกวีนิพนธ์เชิงอุดมคตินิยม "Θάλεια" แผลงมาจากภาษากรีก "θάλλειν" ที่แปลว่าบาน

เทพีทาไลอาปรากฏเป็นหนึ่งในสามเทพีในรายละเอียดของภาพ "ฤดูใบไม้ผลิ" โดยซันโดร บอตตีเชลลี

## อ้างอิง

หมวดหมู่:เทพเจ้ากรีก
อะกลีอา

thumb|220px |ประติมากรรม "ไตรเทพี" ค.ศ. 1825
**อะกลีอา** () หรือ **อะไกลอา** (; ) เป็นเทพีองค์เล็กที่สุดในสามองค์ในกลุ่มเทพีชาริทีสในตำนานเทพเจ้ากรีกที่รู้จักกันในภาษาอังกฤษว่า "Three Graces" (ไตรเทพี) เทพีอะกลีอาเป็นธิดาของซูสและยูริโนมี (Eurynome)  

เทพีอะกลีอาปรากฏเป็นหนึ่งในสามเทพีในรายละเอียดของภาพ "ฤดูใบไม้ผลิ" โดยซันโดร บอตตีเชลลี

## อ้างอิง

หมวดหมู่:เทพเจ้ากรีก
แซ็ค

thumb|'''แซ็ค กับทีน่า''' จากภาพยนตร์ DOA: Dead or Alive

**แซ็ค** (; ) เป็นตัวละครจากเกม *[[เดธ ออร์ อะไลฟ์]]* ผลิตโดยบริษัท Tecmo ของญี่ปุ่น ซึ่งเป็นนักมวยไทยชาวอเมริกันผู้ไว้ผมสีเขียวเช่นเดียวกับนักกีฬาบาสเกตบอล NBA ชื่อดังนามว่า *เดนนิส รอดแมน* นอกจากนี้ "แซ็ค" ยังเป็นตัวละครที่มีบทบาทสำคัญในภาพยนตร์ฮอลลีวูดเรื่อง *DOA: Dead or Alive* ด้วยเช่นกัน

## ประวัติตามท้องเรื่อง
ภายหลังจากการได้ยินข่าวการจัดการแข่งขันประลองยุทธแบบทัวนาเมนท์แล้ว **แซ็ค** ก็มีความปรารถนาเข้าร่วมแข่งขันเพื่อชื่อเสียงเงินทองด้วย ภายหลังจากที่เขาประสบความสำเร็จจากการแข่งขันในทัวนาเมนท์แรก เขาก็มองหาการแข่งขันในศึกทัวนาเมนท์ต่อไปเพื่อนำเงินรางวัลไปเสพสุขในชีวิตที่เหลือต่อไป แซ็ค นำเงินรางวัลไปใช้ในเกมพนันที่ลาสเวกัส และซื้อเกาะส่วนตัวพร้อมกับสร้างรีสอร์ทหรูริมหาด อีกทั้งเชิญนักสู้สาวจากศึกเดธ ออร์ อะไลฟ์ มาร่วมสนุกบนเกาะแห่งนี้ ก่อนที่จะเกิดความโกลาหลครั้งใหญ่ในเวลาต่อมา

## ข้อมูลจำเพาะ
* **ชื่อ** : แซ็ค (Zack)
* **สัญชาติ** : 
* **วันเดือนปีเกิด** : 3 เมษายน
* **ส่วนสูง** : 180 เซนติเมตร (5 ฟุต 11 นิ้ว)
* **น้ำหนัก** : 78 กิโลกรัม (172 ปอนด์)
* **กรุ๊ปเลือด** : O
* **สัดส่วน** : อก 106 เอว 84 สะโพก 95 ซม.
* **อาชีพ** : ดีเจ
* **งานอดิเรก** : เล่นบิลเลียด
* **ของโปรด** : ไอศครีม

## อ้างอิง

* นิตยสารเกมแมค (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "แซ็ค" 

หมวดหมู่:ตัวละครเกม
หมวดหมู่:ตัวละครที่เป็นนักมวยไทย
หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครชายในวิดีโอเกม
บทสดุดี

**บทสดุดี** () คือสุนทรพจน์อย่างเป็นทางการ หรือต่อมาหมายถึงบทเขียนที่ใช้ในการกล่าวสรรเสริญบุคคลหรือปรัชญาความคิด และเป็นงานที่เป็นที่ทำการศึกษากันมากที่ไม่ใช่บทยกย่อง (eulogy) และมิใช่งานเขียนที่มีจุดประสงค์ในการวิพากษ์ 

“Panegyric” มาจากภาษากรีก “πανηγυρικός” ที่แปลว่า “สุนทรพจน์ที่เหมาะกับที่ประชุมใหญ่” (ศาสนชุมนุมของกรีก (Panegyris)) ในเอเธนส์สุนทรพจน์ดังกล่าวมักจะกล่าวเนื่องในโอกาสที่มีเทศกาลหรือการกีฬาระดับชาติ โดยมีวัตถุประสงค์ในการปลุกเร้าใจพลเมืองให้เห็นดีเห็นงามไปกับการกระทำอันเป็นวีรบุรุษของบรรพบุรุษ

บทสดุดีที่มีชื่อเสียงที่สุดก็ได้แก่บทสดุดี “Olympiacus” โดย จอร์จิอัส,  “Olympiacus” โดย ลิเซียส และ “Panegyricus” และ “Panathenaicus” โดยอิโซคราทีส แต่ไม่ได้กล่าวจริง การกล่าวสดุดีเนื่องในโอกาสงานศพเช่นสุนทรพจน์ที่เขียนโดยนักประวัติศาสตร์ชาวกรีกธูซิดิดีสที่กล่าวโดยเพรีคลีสก็อยู่ในประเภทที่เรียกว่า “บทสดุดี”

ในสมัยโรมันโบราณบทสดุดีจำกัดใช้ในการสรรเสริญผู้ยังมีชีวิตอยู่เท่านั้น และใช้ “บทสรรเสริญผู้ตาย” (funeral oration) สำหรับผู้เสียชีวิตไปแล้วเท่านั้น ตัวอย่างของบทสดุดีที่มีชื่อเสียงในภาษาลาตินก็ได้แก่บทสดุดีที่กล่าวโดยพลินิผู้เยาว์ในวุฒิสภาโรมันเนื่องในโอกาสที่ได้รับตำแหน่งเป็นกงสุล ที่มีเนื้อหาบางส่วนพาดพิงไปถึงบทยกย่องจักรพรรดิทราจัน

เมื่อมาถึงปลายคริสต์ศตวรรษที่ 3 และระหว่างคริสต์ศตวรรษที่ 4 ในสมัยของจักรพรรดิไดโอคลีเชียนก็เกิดมีประเพณีการสรรเสริญคุณสมบัติของความเป็นมหาวีรบุรุษของพระจักรพรรดิที่กำลังทรงราชย์อยู่ในงานเทศกาลทางวรรณกรรม ในปี ค.ศ. 336 ยูซีเบียสแห่งเซซาเรียให้บทสดุดีเนื่องในพระราชวโรกาสที่จักรพรรดิคอนสแตนตินที่ 1 ทรงราชย์ครบรอบ 30 ปี ซึ่งเป็นการสรรเสริญความมั่นศรัทธาทางศาสนาของพระองค์แทนที่จะเป็นการสรรเสริญในพระราชกรณียกิจที่ทรงประสบความสำเร็จในทางโลกที่ได้ทรงทำมาตามประเพณีการกล่าวสดุดีที่ทำกันมา

บทสดุดีที่ให้อย่างมีอรรถรส, ประสิทธิภาพ และ มีปฏิภาณเป็นเครื่องมือสำหรับผู้ยังมีอายุไม่มากนักผู้มีการศึกษาแต่ขาดประสบการณ์ในการดึงดูดความสนใจที่ต้องการในบรรยากาศของการแข่งขัน เมื่อกวีคลอเดียนเดินทางจากอเล็กซานเดรียมายังโรมก่อนปี ค.ศ. 395 ก็มาสร้างชื่อเสียงโดยการให้บทสดุดี และในที่สุดก็ได้เป็นกวีประจำสำนักของสติลิโค

คาสซิโอโดรัสข้าราชสำนักในพระเจ้าธีโอดอริคมหาราชทิ้งงานเขียนบทสดุดีเอาไว้ -- “Laudes” นักชีวประวัติของคาสซิโอโดรัส โอดอนเนลล์บรรยายว่าเป็น “งานที่เป็นที่ทราบกันเป็นสุนทรพจน์ที่มีเนื้อหาสรรเสริญอันเกินเลย; วัตถุประสงค์ของการเขียน (ซึ่งก็คงมีความสำคัญต่อการตัดสินคุณค่า) ก็เพื่อให้เห็นว่าการกล่าวสรรเสริญอันเกินเลยจะทำได้มากเท่าใดโดยไม่เกินขอบเขตของมารยาทและการจำกัดของสังคม”

โคลงสดุดีคาสิดา (Qasida) คือโคลงสดุดีในภาษาอาหรับ, ภาษาเปอร์เซีย, ภาษาตุรกี และ ภาษาอูรดู

## อ้างอิง

*

## ดูเพิ่ม
* วาทศาสตร์

## แหล่งข้อมูลอื่น
* James J. O'Donnell, *Cassiodorus* (Berkeley: University of California Press, 1979). 

หมวดหมู่:วาทศาสตร์
เทศกาลโต๊ะจีนลิง

**เทศกาลโต๊ะจีนลิง** เป็นเทศกาลงานประเพณีสำคัญที่จัดขึ้นทุกปีในจังหวัดลพบุรี ใน พ.ศ. 2550 มีการนำผลไม้และผักให้กับประชากรลิงแสมท้องถิ่น 2,000 ตัว  

หนังสือพิมพ์การ์เดียนจัดให้เทศกาลนี้เป็นหนึ่งในเทศกาลที่แปลกที่สุดร่วมกับเทศกาลกระโดดข้ามเด็กทารกของสเปน และมีผู้ถ่ายภาพลิงพยายามเอาผักและผลไม้สดที่แช่ในก้อนน้ำแข็งในเทศกาลโต๊ะจีนลิงที่พระปรางค์สามยอดในจังหวัดลพบุรี

## รายละเอียด
การจัดงานเลี้ยงโต๊ะจีนลิงของจังหวัดลพบุรี เริ่มขึ้นครั้งแรกตั้งแต่ปี 2532 สร้างชื่อเสียงให้กับจังหวัดลพบุรีจนโด่งดังไปทั่วโลก และถูกจัดเข้าปฏิทินงานประจำปีของจังหวัด  งานดังกล่าวเริ่มขึ้นจากการลงแรงกายแรงความความคิดของอาทิตย์ ทวีคูณ เสนอต่อ นายยงยุทธ กิจวัฒนานุสนธิ์ ประธานบริษัท ลพบุรีอินน์กรุ๊ป และดำเนินการต่อเนื่องจนกระทั่งปัจจุบันขึ้นสู่ปีที่  14 ลิงบริเวณศาลพระกาฬ พระปรางค์สามยอด จะแยกพวกกันกับลิงบริเวณตึก สภาพของ ลิงศาลพระกาฬ ค่อนข้างได้รับการเลี้ยงดูอย่างอิ่มหมีพีมัน เนื่องจากมีผู้คนที่มากราบไหว้สักการะศาลฯ เลี้ยงดู ขณะที่ลิงพระปรางค์สามยอด และลิงตึกที่มีอยู่ประมาณ 3,000 ตัว มีความเป็นอยู่ที่ลำบาก บางมื้อก็กินไม่อิ่ม

ในการจัดงานเทศกาลในครั้งนี้ก็เพื่อให้ลิงซึ่งอาศัยอยู่บริเวณ ศาลพระกาฬ พระปรางค์สามยอด และตามตึกได้กินอิ่มอย่างเป็นทางการปีละครั้ง หลังจากที่มนุษย์เข้ามาสร้างเมืองจนลิงเจ้าถิ่นต้องกลายเป็นเพียงผู้อาศัยไป ทั้งนี้ สำหรับเทศกาลโต๊ะจีนลิง จัดขึ้นเป็นประจำทุกปี เพื่อเลี้ยงบรรดาลิงที่มาอาศัยอยู่ในบริเวณศาลพระกาฬ ซึ่งชาวบ้านเชื่อว่า เป็นศิษย์ของเจ้าพ่อพระกาฬ สิ่งศักดิ์สิทธิ์ของจังหวัด บรรดาลิงเหล่านี้ จึงได้รับความช่วยเหลือให้อาหารจากชาวบ้านเป็นอย่างดีเรื่อยมา และเทศกาลโต๊ะจีนลิงนี้ ยังเป็นอีกหนึ่งในมาตรการส่งเสริมการท่องเที่ยวที่ส่วนราชการ และพ่อค้าประชาชน ร่วมกันจัดขึ้นเพื่อหวังดึงดูดนักท่องเที่ยวทั้งชาวไทยและชาวต่างชาติให้เดินทางมาเยี่ยมชม ความน่ารักของลิงและคนที่อยู่ร่วมกันมายาวนานโดยเฉพาะชาวต่างชาติที่ให้ความสนใจเป็นอย่างมาก เพราะว่าเป็นเทศกาลที่แปลกเทศกาลหนึ่งที่หาชมได้ยาก และสื่อชั้นนำของต่างชาติยังนำไปเผยแพร่ต่อสายตาชาวโลกจนเป็นที่รู้จักไปทั่วโลกอยู่ในขณะนี้

งานเลี้ยงโต๊ะจีนลิง จัดขึ้นทุกวันอาทิตย์สัปดาห์สุดท้ายของเดือนพฤศจิกายน ณ บริเวณศาลพระกาฬ  และพระปรางค์สามยอด มีฝูงลิงอาศัยอยู่เป็นจำนวนมาก เป็นที่สนใจสำหรับนักท่องเที่ยว บรรดานักท่องเที่ยวที่มานมัสการเจ้าพ่อพระกาฬ มักจะนำอาหารและผลไม้มาเลี้ยงลิง ทำให้ลิงมีความเชื่องและคุ้นเคยกับนักท่องเที่ยวมากขึ้น ในงานมีกิจกรรมต่าง ๆ มากมาย

## ดูเพิ่ม
* รายชื่อสถานที่ท่องเที่ยวในจังหวัดลพบุรี

## อ้างอิง

## แหล่งข้อมูลอื่น

โต๊ะจีนลิง
โต๊ะจีนลิง
หมวดหมู่:การท่องเที่ยวในจังหวัดลพบุรี
หมวดหมู่:เหตุการณ์ในเดือนพฤศจิกายน
หมวดหมู่:วันสำคัญในเดือนพฤศจิกายน
เฟรดริก มาร์ช

**เฟรดริก มาร์ช** () (31 สิงหาคม ค.ศ. 1897 - 14 เมษายน ค.ศ. 1975) เป็นนักแสดงละครเวทีและภาพยนตร์ชาวอเมริกัน เขาได้รับรางวัลออสการ์ สาขานักแสดงนำชายยอดเยี่ยม 2 ครั้ง โดยครั้งแรกในรับรางวัลในปี 1932 จากการแสดงในภาพยนตร์เรื่อง *[[Dr. Jekyll and Mr. Hyde (1931 film)|Dr. Jekyll and Mr. Hyde]]* และครั้งที่ 2 ในปี 1946 จากภาพยนตร์เรื่อง *[[The Best Years of Our Lives]]*

## อ้างอิง

หมวดหมู่:นักแสดงอเมริกัน

หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากรัฐวิสคอนซิน
วอร์เรน เบต์ตี

**วอร์เรน เบต์ตี** () เกิดเมื่อวันที่ 30 มีนาคม พ.ศ. 2480 เป็นนักแสดงชาวอเมริกัน โปรดิวเซอร์ นักเขียนบทและผู้กำกับภาพยนตร์

## อ้างอิง

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:บุคคลจากริชมอนด์ (รัฐเวอร์จิเนีย)
หมวดหมู่:ผู้กำกับภาพยนตร์ยอดเยี่ยม รางวัลออสการ์
กรมยุทธโยธาทหารบก

**กรมยุทธโยธาทหารบก** สังกัดกองทัพบกก่อตั้งขึ้นเมื่อวันที่ 1 กันยายน พ.ศ. 2447 ในรัชสมัยของพระบาทสมเด็จพระจุลจอมเกล้าเจ้าอยู่หัว โดยพระราชทานนามหน่วยว่า "กรมยุทธโยธา" มีพันเอกพระยาสโมสรสรรพการ (ทัด ศิริสัมพันธ์) เป็นเจ้ากรมคนแรกซึ่งภายหลังได้มีการแปรสภาพ วิวัฒนาการจนถึงปัจจุบันรวม 121 ปี และมี วันที่ 1 กันยายนของทุกปี เป็นวันครบรอบวันสถาปนาหน่วย ปัจจุบัน (1 ตุลาคม 2568) เจ้ากรมยุทธโยธาทหารบก ได้แก่ พลตรี อนวัช  พจนวรพงษ์  รองเจ้ากรมได้แก่ พันเอก รุจโรจ  วัยวุฒิ และ พันเอก ชัชพล  ศรีมี 

## ภารกิจ

กรมยุทธโยธาทหารบก มีภารกิจเกี่ยวกับ การก่อสร้าง ซ่อมแซม อาคาร สิ่งปลูกสร้าง และสาธารณูปโภค งานอสังหาริมทรัพย์ และการส่งกำลังบำรุงสิ่งอุปกรณ์สายยุทธโยธา มีส่วนราชการเพื่อรองรับงานตามภารกิจ จำนวน 8 กอง 2 แผนก 

## การจัดหน่วย

* กองแผนและโครงการ
* กองแบบแผน
* กองซ่อมสิ่งปลูกสร้างและสาธารณูปโภค
* กองควบคุมการก่อสร้าง
* กองที่ดิน
* กองสนับสนุนสิ่งอุปกรณ์สายยุทธโยธา
* กองจัดหา
* กองบริการ
* แผนกการเงิน
* แผนกธุรการ

หมวดหมู่:หน่วยงานในสังกัดกองทัพบกไทย

## อ้างอิง
การผสานความเชื่อ

[thumb|upright=1.3|เทพเจ้า [เพอร์เซฟะนี-ไอซิส และ พลูโต-เซราปิส, เป็นตัวอย่างการผสานความเชื่อของกรีก-อียิปต์]]
**การผสานความเชื่อ** () คือความพยายามที่จะผสานความคิดหรือปรัชญาที่ต่างกันหรือตรงกันข้ามกันเข้าด้วยกัน โดยการนำตระกูลความคิดต่าง ๆ มาผสมผสานให้กลืนกันกันตามแนวปรัชญาใหม่ ที่อาจจะทำได้จากการดึงแนวเทียบของปรัชญาดั้งเดิม ธรรมเนียม และโดยเฉพาะจากเทววิทยาและปรัมปราวิทยาของศาสนาต่าง ๆ มาผสานกัน ในการสร้างพื้นฐานของความเป็นเอกทัศน์ของความคิดต่าง ๆ ดังว่าที่สามารถทำให้สร้างความเข้าใจได้จากมุมมองร่วมกัน (inclusive approach) ได้

การผสานความเชื่อมักจะใช้ในการเขียนวรรณกรรม, คีตกรรม, ศิลปะแสดงลักษณ์ และการแสดงออกทางวัฒนธรรม (เปรียบเทียบกับคตินิยมสรรผสาน) นอกจากนั้นการผสานความเชื่อก็ยังปรากฏในงานสถาปัตยกรรมหรือทางด้านการเมืองที่เรียกว่า “การเมืองเชิงผสาน” (Syncretic Politics) แต่ความหมายหลังจะมีความหมายแตกต่างออกไปบ้าง

การผสานความเชื่อป็นคำที่นิยมใช้ในความคิดที่เกี่ยวกับศาสนาเมื่อกล่าวถึงการผสานความเชื่อของปรัชญาศาสนาต่าง ๆ ขึ้นเป็นปรัชญาใหม่ หรือ ผสานเข้าเป็นธรรมเนียมศาสนาของความเชื่อจากธรรมเนียมที่เดิมแล้วไม่มีความเกี่ยวข้องกันแต่อย่างใด การประสานนี้อาจจะเกิดจากสาเหตุหลายประการ และสิ่งหลังอาจจะเกิดขึ้นในบริเวณที่มีประเพณีของศาสนาหลายศาสนาอยู่ด้วยกันและต่างก็มีบทบาทสำคัญในสังคม หรือในกรณีที่วัฒนธรรมถูกพิชิตและผู้พิชิตนำความเชื่อของศาสนาที่ต่างออกไปเข้ามาในสังคม แต่ไม่สามารถที่จะกำจัดความเชื่อหรือประเพณีการปฏิบัติดั้งเดิมของบริเวณที่พิชิตได้

## อ้างอิง

## ดูเพิ่ม
* เทววิทยา
* คตินิยมสรรผสาน

หมวดหมู่:ภาษาศาสตร์
หมวดหมู่:เทววิทยา
หมวดหมู่:ปรัชญา
คตินิยมสรรผสาน

[thumb|260px |[Palais Garnier|โรงอุปรากรการ์นิเยร์ในกรุงปารีสเป็นตัวอย่างสิ่งก่อสร้างลักษณะที่ใช้คตินิยมสรรผสาน]]
**คตินิยมสรรผสาน** () คือแนวการสร้างสรรค์ที่มิได้ยึดมั่นถือมั่นในปรัชญาใดปรัชญาหนึ่งอย่างแน่วแน่ แต่จะดึงจากทฤษฎี, ลักษณะ หรือ ความคิดต่าง ๆ เพื่อสร้างความเข้าใจในหัวเรื่อง หรือใช้ทฤษฎีต่าง ๆ ในบางกรณี

บางครั้งรูปงานที่ออกมาก็จะดูขาดความสง่างามหรือขาดความเรียบง่าย และบางครั้งก็ได้รับการวิจารณ์ว่าขาดความสอดคล้องกันทางด้านความคิด แต่กระนั้นคตินิยมสรรผสานก็เป็นปรัชญาที่นิยมใช้กันในการศึกษาสาขาวิชาต่าง ๆ เช่น นักจิตวิทยายอมรับพฤติกรรมด้านต่าง ๆ แต่มิได้พยายามใช้ทฤษฎีนี้ในการให้คำอธิบายพฤติกรรมทุกด้านของมนุษย์เป็นต้น

## ที่มา
คตินิยมสรรผสานบันทึกเป็นครั้งแรกว่าใช้กันโดยนักปรัชญาโบราณที่ไม่อ้างตนว่ายึดอยู่กับปรัชญาความคิดใดความคิดหนึ่งแต่จะเลือกจากแนวคิดของปรัชญาต่างที่มีอยู่ที่มีเหตุผลและเหมาะกับตนเอง จากแนวความคิดนี้นักปรัชญาก็สร้างระบบปรัชญาของตนเองขึ้นใหม่

คำว่า “Eclecticism” แผลงมาจากภาษากรีกโบราณว่า “eklektikos” ที่แปลว่า เลือกสิ่งที่ดีที่สุด นักปรัชญาผู้มีชื่อเสียงที่รู้จักกันว่าเป็นนักปรัชญาสรรผสานของปรัชญากรีกก็ได้แก่เซโนแห่งซิเทียมผู้ริเริ่มลัทธิสโตอิก, พาเนเชียส และ โพซิโดเนียส และ คาร์เนดีส และ ฟิโลแห่งลาริสสาผู้ริเริ่มสถาบันเพลโตที่สาม ในบรรดานักปรัชญาโรมันก็ได้แก่กิแกโรผู้ที่ถือว่าเป็นนักปรัชญาสรรผสานแท้ผู้รวมสำนักศึกษาเพริพาเททิก, สโตอิกและ สถาบันเพลโตใหม่เข้าด้วยกัน นอกจากนั้นก็ยังมีมาร์คัส เทเรนเทียส วาร์โร และ แซแนกาผู้ลูก

## อ้างอิง

## ดูเพิ่ม
* ประสานทัศน์
* ศิลปะสรรผสาน
* ดนตรีสรรผสาน
* สถาปัตยกรรมสรรผสาน

## แหล่งข้อมูลอื่น

*
หมวดหมู่:ปรัชญา
ซูเปอร์ฮิต

**ซูเปอร์ฮิต** เป็นโปรเจ็กท์พิเศษของนิธิทัศน์ โปรโมชั่น โดยเป็นการนำศิลปินนักร้องในสังกัดมาขับร้องเพลงลูกทุ่งที่เคยได้รับความนิยมมาก่อน ด้วยรูปแบบดนตรีที่ทันสมัยและสนุกสนานยิ่งขึ้นกว่าเดิม เข้าถึงผู้ฟังทุกกลุ่มเป้าหมาย โดยใช้เครื่องดนตรีบันทึกเสียง เช่น ดรัมแมชชีน กีตาร์ คีย์บอร์ด และเครื่องเป่าบางชิ้น

## ซูเปอร์ฮิตครั้งแรก
นิธิทัศน์ออกวางตลาดอัลบั้ม "ซูเปอร์ฮิต" ครั้งแรกในปี พ.ศ. 2533 โดยศิลปินรายแรกคือ ดอน สอนระเบียบ ตามด้วย พรพิมล ธรรมสาร, ยุรนันท์ ภมรมนตรี และ สเตทเอ็กซ์เพรส โดยใช้ชื่อศิลปินตามด้วยคำว่าซูเปอร์ฮิตเป็นชื่ออัลบั้ม จากนั้นเป็นผลงานในชื่อชุด "เพลงคู่ซูเปอร์ฮิต", "ซูเปอร์ฮิต สเปเชี่ยล", "เมดเล่ย์ซูเปอร์ฮิต" โดยศิลปินนักร้องอีกหลายคน รวมทั้งได้นำนักร้องเพลงลูกทุ่งต้นฉบับมาขับร้องกับดนตรีใหม่ในชื่อชุด "อภิมหาลูกทุ่งซูเปอร์ฮิต"   ส่วนชื่อ "เพลงหวานซูเปอร์คลาสสิก" เริ่มมีขึ้นในอัลบั้มของ โอภาส ทศพร ซึ่งเป็นอัลบั้มที่ประสบความสำเร็จอย่างมาก

## ความสำเร็จ
แม้จะมีชื่ออัลบั้มที่ต่างกัน แต่ก็ถือว่าผลงานเพลงเก่าทำใหม่ล้วนอยู่ในสกุลซูเปอร์ฮิตแทบทั้งสิ้น และด้วยการใช้เวลาโปรโมทเพลงกว่าสิบชั่วโมงต่อสัปดาห์เพื่อออกอากาศทางช่อง 9 อ.ส.ม.ท. ทำให้ซูเปอร์ฮิตกลายเป็นชื่อเรียกติดปากคนฟังไปโดยปริยายเมื่อนึกถึงค่ายเพลง โดยมีอัลบั้มซูเปอร์ฮิตตามมาอีกนับร้อยชุด ขณะที่ผลงานเพลงสร้างสรรค์ของศิลปินซึ่งเป็นที่ยอมรับในแง่คุณภาพ เช่น ติ๊ก ชิโร่, ไฮดรา ฯลฯ กลับค่อย ๆ ลดลง จนเกิดการล่มสลายของค่ายไปในที่สุด แต่อย่างไรก็ตาม โปรเจ็กท์ "ซูเปอร์ฮิต" ทำให้วงการเพลงลูกทุ่งกลับมาเฟื่องฟูอีกครั้ง ด้วยการบุกเบิกการนำเพลงเก่ามาทำดนตรีในสมัยใหม่

## รายชื่อศิลปินในสกุลซูเปอร์ฮิต
### นักร้องในสังกัด
* ดอน สอนระเบียบ
* พรพิมล ธรรมสาร (ก้อย)
* ยุรนันท์ ภมรมนตรี (แซม)
* สเตทเอ็กซ์เพรส
* ตวงสิทธิ์ เรียมจินดา (กุ้ง)
* ไพจิตร อักษรณรงค์ (จุ๋ง)
* กิตติคุณ เชียรสงค์ (กุ้ง)
* พิมพ์โพยม เรืองโรจน์ (อิ๋ว)
* วสันต์ แต้สกุล (ตี๋) (วงเพื่อน)
* วิรุฬ สกุลทรัพย์ไพศาล (ดำ) (ฟอร์เอฟเวอร์)
* สุนทร สุจริตฉันท์ (จี๊ด) (รอยัลสไปรท์)
* โชคดี พักภู่ (เต๊ะ) (แกรนด์เอ็กซ์)
* โอภาส ทศพร (อ๊อด) (เพลงหวานซูเปอร์คลาสสิก)
* นิค นิรนาม (หยิบสิบ)
* คนด่านเกวียน
* ดอกไม้ป่า
* ดิ ออริจินอล ทรี
* ดิเรก อมาตยกุล (ตู้)

### นักร้องเพลงต้นฉบับ
* ยอดรัก สลักใจ
* ชาย เมืองสิงห์
* ไวพจน์ เพชรสุพรรณ
* สดใส รุ่งโพธิ์ทอง
* ชินกร ไกรลาศ
* เพลิน พรหมแดน
* รุ่งเพชร แหลมสิงห์
* สัญญา พรนารายณ์
* ไพรวัลย์ ลูกเพชร
* สนธิ สมมาตร
* ผ่องศรี วรนุช
* เสรี รุ่งสว่าง
* ศรชัย เมฆวิเชียร
* คัมภีร์ แสงทอง
* จีระพันธ์ วีระพงษ์
* กังวาลไพร ลูกเพชร

### ผู้เรียบเรียงเสียงประสาน
* โชคดี พักภู่
* ทนงศักดิ์ อาภรณ์ศิริ
* พีรสันติ จวบสมัย
* เสนีย์ ฉัตรวิชัย
* ธนา ลวสุต

## ดูเพิ่ม
* นิธิทัศน์ โปรโมชั่น

## อ้างอิง

หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2533
ISO 15693

**ISO 15693** เป็นมาตรฐานที่บังคับใช้กับเทคโนโลยี RFID ที่มีความถี่ 13.65 เมกะเฮิรตซ์ ซึ่งมุ่งเน้นในส่วนของอุปกรณ์ RFID ที่นำมาใช้ในงานด้าน Supply Chain และ Logistic
เติมเจ็บเต็มอารมณ์

**เติมเจ็บเต็มอารมณ์** ชื่อภาษาไทยของภาพยนตร์จีนเรื่อง **East Palace, West Palace** (อักษรจีนตัวเต็ม: 東宮西宮, อักษรจีนตัวย่อ: 东宫西宫, พินอิน: Dōng Gōng Xī Gōng) ฉายในปี ค.ศ. 1996 กำกับโดย จางหยวน

## เนื้อเรื่อง
อาหลัน (ซือหัน) นักเขียนเกย์หนุ่มถูกตำรวจ (ฮูจุน) จับในสวนสาธารณะบริเวณรอบนอกพระราชวังต้องห้ามในข้อหามั่วสุมทางเพศในเวลาค่ำคืน อาหลันถูกตำรวจจับไปสอบปากคำที่สถานี ระหว่างนั้น เรื่องราวที่ฝั่งใจก็พรั่งพรูออกมาจากปากของอาหลัน ไม่ว่าช่วงชีวิตวัยเด็กที่เจ็บปวด ประสบการณ์ทางเพศครั้งแรก การถูกบังคับใช้แรงงานในท้องนา และ การไขว่คว้าหาความรัก ตลอดทั้งคืนนั้น ตำรวจผู้สอบสวนต้องเผชิญกับความรู้สึก ที่สับสนปนเปกันไป ระหว่างความรู้สึกขยะแขยงและความพึงพอใจ ซึ่งนั่นทำให้เขาเกิดความสับสนทางอารมณ์ของตัวเอง เพราะถึงทำอย่างไร อาหลันก็ไม่ยอมหยุดการกระทำของเขาซะที

## การเข้าฉายและการวิจารณ์
East Palace, West Palace เป็นภาพยนตร์เรื่องที่ 4 ในการกำกับของจางหยวน ที่ได้ชื่อว่าเป็นผู้กำกับรุ่นใหม่ของวงการภาพยนตร์จีน ซึ่งได้มีผลงานเรื่องก่อนหน้านี้ 3 เรื่องที่เป็นที่จับตามอง สำหรับ East Palace, West Palace นั้นได้ชื่อว่า เป็นภาพยนตร์ที่มีเนื้อหาเกี่ยวกับเกย์อย่างเปิดเผยเรื่องแรกของจีนแผ่นดินใหญ่ ทำให้ภาพยนตร์เรื่องนี้ถูกห้ามฉายในประเทศจีน แต่ได้ฉายในต่างประเทศและได้รับรางวัลมากมาย ด้วยการคว้ารางวัล ผู้กำกับยอดเยี่ยม, บทภาพยนตร์ยอดเยี่ยม และถ่ายภาพยอดเยี่ยม จากเทศกาลภาพยนตร์ มาเดลพลาต้า (Mar del Plata Film Festival) และ ได้รับเชิญให้เข้าฉายในเทศกาลภาพยนตร์เมืองคานส์ สาย Un Certain Regard

สำหรับในประเทศไทยแล้ว East Palace, West Palace ได้เข้าฉายในโครงการ "The Little Big Films Project" ครั้งที่ 2 ของบริษัทสหมงคลฟิล์ม ในเดือนกันยายน พ.ศ. 2543 ซึ่งเป็นโครงการการจัดฉายภาพยนตร์ในแนวนอกกระแส ทั้งหมด 5 เรื่อง เป็นเวลา 5 สัปดาห์ ในโรงภาพยนตร์ทั่วไปกลางกรุงเทพมหานครเหมือนภาพยนตร์ในเชิงพาณิชย์ทั่วไป โดยทำการฉายสลับกันไปในแต่ละโรง

East Palace, West Palace มีตัวละครเพียง 2 ตัวเท่านั้นที่ดำเนินเรื่อง และบางช่วงยังตัดสลับกับการแสดงงิ้ว ซึ่งเป็นเหมือนสัญลักษณ์บ่งบอกถึงความในใจของอาหลัน ทำให้มีทั้งผู้ที่ชอบและไม่ชอบ สำหรับผู้ที่ไม่ชอบกล่าวว่า ภาพยนตร์มีรูปแบบที่ค่อนข้างหนักหน่วง และมีผู้ได้วิจารณ์ว่า เป็นภาพยนตร์ที่วิจารณ์ถึงความเข้มงวดของระบอบคอมมิวนิสต์ในการปกครองของรัฐบาลจีนโดยตรง ซึ่งประชาชนชาวจีนก็มิได้ขัดขืน โดยให้เจ้าหน้าที่ตำรวจนั้นเป็นตัวแทนของรัฐบาลที่กระทำรุนแรง ทั้งเตะและต่อยอาหลันอย่างไรก็ตาม อาหลันก็ไม่ขัดขืน ซ้ำบางครั้งยังดูเหมือนยินดีให้กระทำด้วยอีกต่างหาก 

ซึ่งสำหรับคำว่า East Palace, West Palace นั้นเป็นศัพท์สแลงของเกย์ที่หมายถึงห้องน้ำสาธารณะ ที่ตั้งอยู่ทั้งสองด้านของพระราชวังต้องห้าม ทางด้านทิศตะวันออกและทิศตะวันตก กลางกรุงปักกิ่ง

## อ้างอิง
* [East Palace, West Palace จากเว็บไซต์[พันทิป]]
* แผ่นพับโครงการ The Little Big Films Project II

## แหล่งข้อมูลอื่น
* [ข้อมูลจาก [IMDb]]

หมวดหมู่:ภาพยนตร์จีน
หมวดหมู่:ภาพยนตร์เกี่ยวกับเกย์
หมวดหมู่:ภาพยนตร์เกี่ยวกับความหลากหลายทางเพศ
หมวดหมู่:ภาพยนตร์นอกกระแส
หมวดหมู่:ภาพยนตร์จีนที่ออกฉายในปี พ.ศ. 2539
หมวดหมู่:ภาพยนตร์ที่มีฉากในปักกิ่ง
ประเทศทาจิกิสถานในโอลิมปิกฤดูร้อน 2004

คณะกรรมการโอลิมปิกแห่งชาติแห่งสาธารณรัฐทาจิกิสถานส่งประเทศทาจิกิสถานเข้าเป็นตัวแทนในโอลิมปิกฤดูร้อน 2004 ที่เอเธนส์ ประเทศกรีซ

เมื่อรวมแล้วมีนักกีฬาเข้าแข่งขัน 9 คน แบ่งเป็นชาย 5 คนและหญิง 4 คน ส่งไปแข่งขันในกีฬา 5 ประเภท ได้แก่ ยิงธนู กรีฑา มวยสากล ยิงปืน และมวยปล้ำ

## การแข่งขัน
เมื่อรวมแล้วมีนักกีฬาตัวแทนทาจิกิสถานในกีฬาโอลิมปิกปีนี้ 9 คน เข้าแข่งขันในกีฬา 5 ประเภท

## อ้างอิง

## แหล่งข้อมูลอื่น
*Official Report of the XXVIII Olympiad 
*Tajikistan Olympic Committee
เพย์ตัน แมนนิง

**เพย์ตัน แมนนิ่ง** () เกิดเมื่อวันที่ 24 มีนาคม ค.ศ. 1976 เป็นสุดยอด ควอร์เตอร์แบ็ก จากทีม อินเดียนาโพลิส โคลทส์ เขาถูกดราฟท์เข้าลีก เอ็นเอฟแอล เป็นคนแรกเมื่อปี ค.ศ. 1998 โดยถูกทีมโคลทส์ดราฟท์ตัวไปและเขามีน้องชายที่เป็น ควอร์เตอร์แบ็กเหมือนกันคือ อีไลน์ แมนนิง จากทีม นิวยอร์ก ไจแอนตส์

หมวดหมู่:ผู้เล่นอเมริกันฟุตบอล
หมวดหมู่:เอ็นเอฟแอล
โคลิน เฟิร์ธ

**โคลิน แอนดรูว์ เฟิร์ท** () เกิดเมื่อวันที่ 10 กันยายน ค.ศ. 1960 เป็นนักแสดงชาวอังกฤษ เฟิร์ทมีชื่อเสียงครั้งแรกโดยเฉพาะในสหราชอาณาจักร จากการรับบทเป็น มร. ดาร์ซี ในรายการโทรทัศน์ดัดแปลงในปี 1995 เรื่อง Pride & Prejudice ต่อมายังประสบความสำเร็จในระดับนานาชาติกับภาพยนตร์ที่ประสบความสำเร็จบนตารางบ็อกซ์ออฟฟิศ เรื่อง *[[Bridget Jones's Diary (film)|Bridget Jones's Diary]]* ที่ร่วมแสดงกับเรเน่ เซลเวเกอร์ และฮิว แกรนต์ ผลงานอื่น ๆ ได้แก่ *[[Shakespeare in Love]]*, *[[Mamma Mia!]]* และ *[[Love Actually]]* กับผลงานล่าสุดของเขาในเรื่อง Kingsman

เฟิร์ทได้รับรางวัลออสการ์ สาขานักแสดงนำชายยอดเยี่ยม ใน**งานประกาศผลรางวัลออสการ์ ครั้งที่ 83** จากบทของสมเด็จพระเจ้าจอร์จที่ 6 ในภาพยนตร์เรื่อง *[[The King's Speech]]*

## อ้างอิง

หมวดหมู่:นักแสดงอังกฤษ
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากเทศมณฑลแฮมป์เชอร์
หมวดหมู่:ผู้ได้รับเครื่องราชอิสริยาภรณ์ซีบีอี
สำนักข่าวกรองแห่งชาติ

**สำนักข่าวกรองแห่งชาติ** (อักษรย่อ: สขช.) () เป็นหน่วยงานราชการระดับกรม ในสังกัดสำนักนายกรัฐมนตรี เป็นหน่วยข่าวพลเรือนระดับชาติหน่วยเดียวของประเทศไทย มีผู้อำนวยการเป็นข้าราชการพลเรือนสามัญ

สำนักข่าวกรองแห่งชาติมีสำนักงานตั้งอยู่ภายในที่ดินของวังปารุสกวัน ที่ถนนราชดำเนินนอก แขวงดุสิต เขตดุสิต กรุงเทพมหานคร

## ประวัติ

สำนักข่าวกรองแห่งชาติ เกิดขึ้นในช่วงที่ต่างประเทศเริ่มมีการพัฒนาองค์การข่าวกรองอย่างจริงจัง ทำให้รัฐบาลในสมัยของจอมพล ป. พิบูลสงคราม เล็งเห็นว่าประเทศไทยจำเป็นจะต้องมีหน่วยงานของรัฐที่กำกับดูแลและดำเนินการเกี่ยวกับข่าวสารต่าง ๆ ทั้งในทางปกติและทางลับ

รัฐบาลจึงได้จัดตั้ง **กรมประมวลราชการแผ่นดิน** สังกัดทบวงคณะรัฐมนตรีฝ่ายการเมืองขึ้น เมื่อวันที่ 1 มกราคม พ.ศ. 2497 โดยได้มีการแต่งตั้งให้พลตำรวจเอก เผ่า ศรียานนท์ อธิบดีกรมตำรวจในขณะนั้น เป็นอธิบดีกรมประมวลราชการแผ่นดินคนแรก (อีกตำแหน่งหนึ่ง)

ต่อมาในสมัยจอมพล สฤษดิ์ ธนะรัชต์ ได้มีการเปลี่ยนชื่อกรมประมวลราชการแผ่นดินเป็น **กรมประมวลข่าวกลาง** เมื่อวันที่ 2 ธันวาคม พ.ศ. 2502 และมีการเปลี่ยนชื่ออีกครั้งในรัฐบาลของพลเอก เปรม ติณสูลานนท์ เป็น **สำนักข่าวกรองแห่งชาติ** ตั้งแต่วันที่ 30 สิงหาคม พ.ศ. 2528 มีฐานะเป็นหน่วยข่าวแห่งชาติ ขึ้นตรงต่อนายกรัฐมนตรี

## อำนาจหน้าที่
สำนักข่าวกรองแห่งชาติ มีอำนาจหน้าที่ตามพระราชบัญญัติดังนี้

* มาตรา 5 พระราชบัญญัติข่าวกรองแห่งชาติ พ.ศ. 2562
* พระราชบัญญัติข้อมูลข่าวสารของราชการ พ.ศ. 2540
* ระเบียบสำนักนายกรัฐมนตรีว่าด้วยการรักษาความปลอดภัยแห่งชาติ พ.ศ. 2552
* ระเบียบว่าด้วยการรักษาความลับของทางราชการ พ.ศ. 2544

จากพระราชบัญญัติที่เกี่ยวข้องดังกล่าว อำนาจหน้าที่ของสำนักข่าวกรองแห่งชาติ เป็นการปฏิบัติงานด้านข่าวกรอง การต่อต้านข่าวกรอง ข่าวกรองด้านการสื่อสารและการรักษาความปลอดภัยของภาคพลเรือน การติดตามสถานการณ์ทั้งภายในและในต่างประเทศที่มีผลกระทบต่อความมั่นคง เพื่อรายงานต่อนายกรัฐมนตรีและสภาความมั่นคงแห่งชาติ รวมถึงกระจายข่าวกรองที่มีผลกระทบต่อความมั่นคงของชาติไปยังหน่วยงานที่เกี่ยวข้องในการใช้งานเพื่อความเหมาะสม เป็นหน่วยงานกลางของประเทศในการประสานกิจการข่าวกรอง และเสนอนโยบายรวมถึงมาตรการในด้านข่าวกรองและการต่อต้านข่าวกรอง การรักษาความปลอดภัยภาคพลเรือนต่อนายกรัฐมนตรี สภาความมั่นคงแห่งชาติ รวมถึงหน่วยงานราชการและรัฐวิสาหกิจ

## โครงสร้าง
สำนักข่าวกรองแห่งชาติ ประกอบด้วย 4 ส่วน ดังนี้

* ภารกิจข่าวกรองและต่อต้านข่าวกรองในประเทศ
** สำนัก 1
** สำนัก 2
** สำนัก 3
** สำนัก 4
** สำนัก 5
** สำนัก 6
* ภารกิจข่าวกรองและต่อต้านข่าวกรองต่างประเทศ
** สำนัก 7
** สำนัก 8
** สำนัก 9
* ภารกิจข่าวกรองและต่อต้านข่าวกรองทางเทคนิค
** สำนัก 11
** ศูนย์เทคโนโลยีสารสนเทศและการสื่อสาร
** กอง 1
** กอง 2
* ภารกิจบริหาร
** สำนัก 10
** สำนักอำนวยการ
** สถาบันการข่าวกรอง

## อ้างอิง

## แหล่งข้อมูลอื่น
* สำนักข่าวกรองแห่งชาติ

ข่าวกรอง

หมวดหมู่:หน่วยสืบราชการลับไทย
หมวดหมู่:องค์การที่ก่อตั้งในปี พ.ศ. 2497
หมวดหมู่:หน่วยงานของรัฐบาลไทยในเขตดุสิต
ข่าวกรองแห่งชาติ
การเลี้ยงโต๊ะ

thumb|ภาพไม้แกะการเลี้ยงโต๊ะ ปี ค.ศ. 1517

**การเลี้ยงโต๊ะ** () คือการจัดโต๊ะเลี้ยงในงานสำคัญรองรับแขกตั้งแต่ 6-8 คนไปจนถึง 80-100 คน โดยมีการจัดเตรียมอาหารในรูปแบบต่าง ๆ ทั้งอาหารจานหลักและของหวาน และมีการจัดเตรียมเครื่องใช้บนโต๊ะอาหาร เช่น ช้อน ส้อม และแก้วน้ำ ให้เหมาะสมกับชนิดของอาหารที่ถูกนำมา โดยมากจุดประสงค์เพื่อเป็นงานเลี้ยงการกุศล พิธี หรือการเฉลิมฉลองต่าง ๆ มักจะมีการกล่าวกล่าวสุนทรพจน์เพื่อสดุดี

ในหนังสืออักขราภิธานศรับท์ของ หมอบรัดเลย์ ระบุคำว่า เลี้ยงโต๊ะไว้ว่า "เชิญเขามากินโต๊ะ คือ จัดแจงของใส่โต๊ะลงพร้อม แล้วเชิญมากินหลายคนนั้นว่าเลี้ยงโต๊ะ"

## อ้างอิง

หมวดหมู่:มื้ออาหาร
ยาราเอล พูฟ

**ยาราเอล พูฟ** (Yarael Poof) เป็นตัวละครในเรื่องแต่งชุด*[[สตาร์ วอร์ส]]*

ยาราเอล พูฟ เป็นอาจารย์เจไดชาวเควอร์เมียน รับใช้สภาเจไดในช่วงยุคโรยของสาธารณรัฐกาแลกติก เขาเป็นผู้ฝึกโรรอน โครอบบ์เป็นพาดาวัน ในยามที่ใช้กระบี่แสง ยาราเอล พูฟมักใช้ความเชี่ยวชาญในด้านพลังสะกดใจเพื่อหลีกเลี่ยงปัญหา
## ประวัติ
พูฟเป็นผู้เชี่ยวชาญวิชาพลังเจไดสะกดใจและสามารถใช้พลังนี้เพื่อสร้างภาพลวงตาขึ้นในใจของเป้าหมายได้ ความสามารถในทางเชื่อมโยงกับพลังของเขาเป็นที่ยอมรับแก่คนทั่วไปจนได้รับการเชิญเข้าเป็นสมาชิกสภาเจได เขามีความสามารถในศาสตร์ที่หาผู้เชี่ยวชาญยากอย่างสมาธิศึก ซึ่งช่วยให้เขาสามารถมอบกำลังใจแก่กองทัพในขณะเดียวกันกับที่บั่นทอนจิตใจของศัตรูได้ ในฐานะของสมาชิกสภาเจได ยาราเอล พูฟ ก็มีความเชี่ยวชาญในการต่อสู้ด้วยเช่นกัน

เขาเป็นสมาชิกเผ่าพันธุ์เควอร์เมียน เป็นเผ่าพันธุ์สิ่งมีชีวิตไม่มีกระดูกสันหลังมีความเชื่อมโยงกับเซกซ์โตแห่งทรอยเคน ขา ลำตัว และคอที่ยาวของเขาทำให้เขามีร่างสูงกว่ามนุษย์ทั่วไปประมาณสามฟุต มีแขนอีกคู่หนึ่งอยู่ภายใต้เสื้อคลุม ต่อมรับกลิ่นอยู่ที่มือทั้งสองข้าง มีสมองสองลูก ลูกหนึ่งอยู่ในกะโหลกศีรษะและอีกลูกหนึ่งอยู่ในช่องอก เป็นหนึ่งในเจไดเควอร์เมียนที่อาวุโสที่สุดสี่คนในช่วงปีก่อนเหตุการณ์การรุกรานนาบู

อาจารย์เจไดท่านนี้อยู่ในที่ประชุมด้วยในขณะที่ไควกอน จินน์นำเอาอนาคิน สกายวอล์คเกอร์น้อยมาต่อสภาเพื่อขอให้ได้รับการฝึก เขายังได้ฝึกพาดาวันของตนเองอย่างน้อยหนึ่งคนด้วยคือโรรอน โครอบบ์

พูฟอยู่ที่วิหารเจไดร่วมกับสมาชิกสภาฯ อย่างเดปา บิลลาบา ออปโป แรนไซซิส โยดา ยาดเดิล และอีเวน พิเอลล์ ในช่วงที่ยินชอร์รีเข้าโจมตีวิหารเจได เขาใช้กระบี่แสงสีเหลืองของตนเอาตัวรอดจากการลอบโจมตีนั้นได้

ในปีที่ 27 ก่อนยุทธการยาวิน
## เบื้องหลัง
แต่เดิมนั้นตัวละครยาราเอล พูฟจะมีบทในภาพยนตร์*[[กองทัพโคลนส์จู่โจม]]*ด้วย แต่จอร์จ ลูคัส เห็นว่าตัวละครนี้สร้างยากและใช้เงินมากเกินจำเป็น จึงถอดตัวละครตัวนี้ออกจากสมาชิกสภาเจได นอกจากนี้ลูคัสยังเห็นว่าฉากยุทธการจีโอโนซิสในภาพยนตร์ ควรจะเป็นฉากที่ตัวละครในสภาเข้ามาร่วมรบด้วย นอกจากนี้การที่พูฟถูกถอดออกจาก*โคลนส์*ก็ยังช่วยลดความสับสนที่จะเกิดกับตัวละครเผ่าพันธุ์คามิโนที่เพิ่มขึ้นมาใหม่ได้ด้วย เนื่องจากมีคอยาวคล้ายกัน
## แหล่งข้อมูลอื่น
* Poof, Yarael ใน Star Wars Databank
* Yaael Poof ใน Wookieepedia: The Star Wars Wiki
สำนักงานคณะกรรมการข้าราชการพลเรือน

**สำนักงานคณะกรรมการข้าราชการพลเรือน** (สำนักงาน ก.พ.) เป็นส่วนราชการระดับกรม ในสังกัดสำนักนายกรัฐมนตรี มีหน้าที่เป็นองค์กรเลขานุการและการบริหารงานของ "คณะกรรมการข้าราชการพลเรือน" ซึ่งมีหน้าที่ในการกำกับดูแลการบริหารงานบุคคลของข้าราชการพลเรือน ภายใต้ "พระราชบัญญัติข้าราชการพลเรือน"

## ประวัติ

## คณะกรรมการข้าราชการพลเรือน
คณะกรรมการข้าราชการพลเรือน (ก.พ.) เป็นคณะกรรมการที่รับผิดชอบงานด้านการบริหารทรัพยากรมนุษย์ของภาครัฐ ซึ่งพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ แต่งตั้งขึ้นเมื่อปี พ.ศ. 2471 โดยใช้ชื่อขณะนั้นว่า "ก.ร.พ." หรือ "คณะกรรมการรักษาพระราชบัญญัติระเบียบข้าราชการพลเรือน" มีหน้าที่ดำเนินการจัดสอบคัดเลือกผู้เข้ารับราชการพลเรือน และจัดการศึกษาให้นักเรียนหลวงฝ่ายพลเรือน

### คณะกรรมการข้าราชการพลเรือน ชุดปัจจุบัน
#### กรรมการโดยตำแหน่ง
*นายกรัฐมนตรี หรือรองนายกรัฐมนตรีที่ได้รับมอบหมาย ประธาน ก.พ.
*ปลัดกระทรวงการคลัง
*ผู้อำนวยการสำนักงบประมาณ
*เลขาธิการสภาพัฒนาการเศรษฐกิจและสังคมแห่งชาติ
*เลขาธิการ ก.พ.    กรรมการและเลขานุการ

#### กรรมการผู้ทรงคุณวุฒิ
พระบรมราชโองการโปรดเกล้าโปรดกระหม่อมแต่งตั้งกรรมการข้าราชการพลเรือน ณ วันที่ 9 กุมภาพันธ์ พ.ศ. 2564 ดังรายนามต่อไปนี้ 
*คุณหญิงทิพาวดี เมฆสวรรค์ (ผู้ทรงคุณวุฒิด้านการบริหารทรัพยากรบุคคล)
*นายนนทิกร กาญจนะจิตรา (ผู้ทรงคุณวุฒิด้านการบริหารทรัพยากรบุคคล)
*นายพานิช เหล่าศิริรัตน์ (ผู้ทรงคุณวุฒิด้านการบริหารทรัพยากรบุคคล)
*นางสาวอ้อนฟ้า เวชชาชีวะ (ผู้ทรงคุณวุฒิด้านการบริหารและการจัดการ)
*นายเอกพล ณ สงขลา (ผู้ทรงคุณวุฒิด้านการบริหารและการจัดการ)
*นายนพดล เฮงเจริญ (ผู้ทรงคุณวุฒิด้านการบริหารและการจัดการ)
*นายปกรณ์ นิลประพันธ์ (ผู้ทรงคุณวุฒิด้านกฎหมาย)

## หน่วยงานในสังกัด
สำนักงานคณะกรรมการข้าราชการพลเรือน มีส่วนราชการในสังกัดดังนี้

*สำนักงานเลขาธิการ
*ศูนย์จัดการศึกษาในต่างประเทศและบริหารความรู้
*ศูนย์เทคโนโลยีสารสนเทศและการสื่อสาร
*ศูนย์สรรหาและเลือกสรร
*ศูนย์นักบริหารระดับสูง
*สถาบันพัฒนาข้าราชการพลเรือน
*สำนักกฎหมาย

*สำนักงานผู้ดูแลนักเรียนในต่างประเทศ
*สำนักตรวจสอบและประเมินผลกำลังคน
*สำนักพัฒนาระบบจำแนกตำแหน่งและค่าตอบแทน
*สำนักพิทักษ์ระบบคุณธรรม
*สำนักมาตรฐานวินัย
*สำนักวิจัยและพัฒนาระบบบุคคล
*ศูนย์ส่งเสริมจริยธรรม

## รายนามเลขาธิการ
นับตั้งแต่ พ.ศ. 2472 มีผู้ดำรงตำแหน่งเลขาธิการคณะกรรมการข้าราชการพลเรือน (ก.พ.) มาแล้วจำนวน 17 คน คือ

# หลวงสุขุมนัยประดิษฐ พ.ศ. 2472 - พ.ศ. 2507
# พันเอกจินดา ณ สงขลา พ.ศ. 2507 - พ.ศ. 2522
# ประวีณ ณ นคร พ.ศ. 2522 - พ.ศ. 2524
# โสรัจ สุจริตกุล พ.ศ. 2524 - พ.ศ. 2529
# สำราญ ถาวรายุศม์ พ.ศ. 2529 - พ.ศ. 2534
# ศ.วิจิตร ศรีสอ้าน พ.ศ. 2534 - พ.ศ. 2535
# วิลาศ สิงหวิสัย พ.ศ. 2535 - พ.ศ. 2538
# อุดล บุญประกอบ พ.ศ. 2538 - พ.ศ. 2540
# คุณหญิงทิพาวดี เมฆสวรรค์ พ.ศ. 2540 - พ.ศ. 2545
# บุญปลูก ชายเกตุ พ.ศ. 2545 - พ.ศ. 2546
# สีมา สีมานันท์ พ.ศ. 2546 - พ.ศ. 2548
# ปรีชา วัชราภัย พ.ศ. 2548 - พ.ศ. 2552
# เบญจวรรณ สร่างนิทร พ.ศ. 2552 - พ.ศ. 2553
# นนทิกร กาญจนะจิตรา พ.ศ. 2553 - พ.ศ. 2558
# วิสูตร ประสิทธิ์ศิริวงศ์ พ.ศ. 2558 - พ.ศ. 2559
# เมธินี เทพมณี พ.ศ. 2559 - 2562
# หม่อมหลวงพัชรภากร เทวกุล พ.ศ. 2562 - พ.ศ. 2564
# ปิยวัฒน์ ศิวรักษ์ พ.ศ. 2564 - ปัจจุบัน

## หมายเหตุ

## อ้างอิง

## แหล่งข้อมูลอื่น
* การรับรองคุณวุฒิ สำนักงาน ก.พ.

ข้าราชการพลเรือน

หมวดหมู่:องค์การที่ก่อตั้งในปี พ.ศ. 2472
หมวดหมู่:หน่วยงานของรัฐบาลไทยในจังหวัดนนทบุรี
สำนักงานคณะกรรมการคุ้มครองผู้บริโภค

**สำนักงานคณะกรรมการคุ้มครองผู้บริโภค** หรือ **สคบ.** () เป็นส่วนราชการระดับกรม สังกัดสำนักนายกรัฐมนตรี จัดตั้งขึ้นตามพระราชบัญญัติคุ้มครองผู้บริโภค พ.ศ. 2522 เมื่อวันที่ 5 พฤษภาคม พ.ศ. 2522 มีหน้าที่คุ้มครองผู้บริโภคจากสินค้าต่าง ๆ และกำกับดูแลโดยคณะกรรมการคุ้มครองผู้บริโภค ซึ่งปัจจุบันมีสันติ ปิยะทัต รัฐมนตรีประจำสำนักนายกรัฐมนตรี เป็นประธานกรรมการ สำนักงานตั้งอยู่ที่ อาคารบี ชั้น 5 ศูนย์ราชการเฉลิมพระเกียรติ 80 พรรษา 5 ธันวาคม 2550 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร

## ประวัติ
ใน พ.ศ. 2512 สมาคมผู้บริโภคของประเทศต่างๆ ได้เข้ามาชักชวนให้มีการจัดตั้งสมาคมผู้บริโภคขึ้นในประเทศไทย แต่ไม่ประสบผลสำเร็จ จนกระทั่งในรัฐบาลของ หม่อมราชวงศ์คึกฤทธิ์ ปราโมช ได้มีการจัดตั้ง **คณะกรรมการคุ้มครองผู้บริโภค** ขึ้นคณะหนึ่งโดยมีพลตรี ประมาณ อดิเรกสาร รองนายกรัฐมนตรี เป็นประธาน ซึ่งเริ่มดำเนินการเป็นครั้งแรกเมื่อปี พ.ศ. 2519 และยุติการดำเนินการในเวลาต่อมา

ในรัฐบาลของ พลเอกเกรียงศักดิ์ ชมะนันทน์ ได้มีการจัดตั้งคณะกรรมการคุ้มครองผู้บริโภคขึ้นอีกครั้ง โดยมอบหมายให้นาย สมภพ โหตระกิตย์ รองนายกรัฐมนตรี เป็นประธานกรรมการจนนำไปสู่การร่างพระราชบัญญัติเข้าสู่การพิจารณาของรัฐสภา ซึ่งได้มีพระบรมราชโองการโปรดเกล้าฯ และประกาศในราชกิจจานุเบกษา เมื่อวันที่ 4 พฤษภาคม พ.ศ. 2522 เป็นผลให้เกิด "คณะกรรมการคุ้มครองผู้บริโภค" อย่างเป็นทางการตั้งแต่วันที่ 5 พฤษภาคม พ.ศ. 2522 เป็นต้นมา

สำนักงานคณะกรรมการคุ้มครองผู้บริโภคจัดตั้งขึ้นตามพระราชกฤษฎีกาแบ่งส่วนราชการสำนักเลขาธิการนายกรัฐมนตรี สำนักนายรัฐมนตรี พ.ศ. 2522 ตั้งแต่วันที่ 2 กรกฎาคม พ.ศ. 2522 จึงถือกำเนิด สคบ. ตั้งแต่บัดนั้นเป็นต้นมา

วันที่ 28 กุมภาพันธ์ พ.ศ. 2560 ที่ประชุมคณะรัฐมนตรีได้มีมติรับหลักการ **ร่างพระราชบัญญัติคุ้มครองผู้บริโภค (ฉบับที่...) พ.ศ. ...** ซึ่งได้กำหนดให้มีการจัดตั้ง **คณะกรรมการคุ้มครองผู้บริโภคแห่งชาติ** แทน **คณะกรรมการคุ้มครองผู้บริโภค** และให้นายกรัฐมนตรีเป็นประธานกรรมการ นอกจากนี้ยังกำหนดให้โอนสำนักงานคณะกรรมการคุ้มครองผู้บริโภคจากสำนักนายกรัฐมนตรี มาอยู่ภายใต้การกำกับของนายกรัฐมนตรีโดยตรง

## คณะกรรมการคุ้มครองผู้บริโภค
คณะกรรมการคุ้มครองผู้บริโภคในปัจจุบัน มีรายชื่อดังต่อไปนี้

## หน่วยงานภายใน
สำนักงานคณะกรรมการคุ้มครองผู้บริโภค แบ่งหน่วยงานภายใน ดังนี้
* สำนักงานเลขานุการกรม
* กองกฎหมายและคดี
* กองคุ้มครองผู้บริโภคด้านโฆษณา
* กองคุ้มครองผู้บริโภคด้านฉลาก
* กองคุ้มครองผู้บริโภคด้านธุรกิจขายตรงและตลาดแบบตรง
* กองคุ้มครองผู้บริโภคด้านสัญญา
* กองเผยแพร่และประชาสัมพันธ์
* สำนักแผนและการพัฒนาการคุ้มครองผู้บริโภค
* 

## อ้างอิง

## แหล่งข้อมูลอื่น
* http://www.ocpb.go.th 

คุ้มครองผู้บริโภค
หมวดหมู่:หน่วยงานภาครัฐที่ก่อตั้งในปี พ.ศ. 2522
หมวดหมู่:ก่อตั้งในประเทศไทยในปี พ.ศ. 2522
หมวดหมู่:หน่วยงานของรัฐบาลไทยในเขตหลักสี่
คณะกรรมการคุ้มครองผู้บริโภค
กรมการศาสนา

**กรมการศาสนา** () เป็นส่วนราชการระดับกรม สังกัดกระทรวงวัฒนธรรม มีหน้าที่การดำเนินงานของรัฐด้านศาสนา โดยการทำนุบำรุงส่งเสริมและให้ความอุปถัมภ์คุ้มครองกิจการศาสนาพุทธที่ทางราชการรับรอง ตลอดจนส่งเสริมพัฒนาความรู้คู่คุณธรรม ส่งเสริมความเข้าใจอันดีของพระภิกษุและสามเณรทั่วราชอาณาจักร รวมทั้งดำเนินการเพื่อให้คนไทยนำหลักธรรมของศาสนามาใช้ในการพัฒนาคุณภาพชีวิตให้เป็นคนดีมีคุณธรรม

## ประวัติ
ในปี พ.ศ. 2432 รัชกาลที่ 5 ทรงพระกรุณาโปรดเกล้าฯ ให้รวมกรมที่เกี่ยวกับการศาสนา และการศึกษามาอยู่กรมเดียวกัน มีชื่อว่า "กรมธรรมการ" และได้รับการสถาปนาเป็น "กระทรวงธรรมการ" ในวันที่ 1 เมษายน พ.ศ. 2435

ในปี พ.ศ. 2462 พระบาทสมเด็จพระมงกุฎเกล้าเจ้าอยู่หัว มีพระราชดำริว่า "ราชการของกระทรวงธรรมการและกรมศึกษาธิการนั้นต่างชนิดกันทีเดียว ยากที่จะเจ้ากระทรวงผู้สามารถบัญชาการได้ดีทั้ง 2 กรม คงได้ทางหนึ่งเสียทางหนึ่ง" มีพระบรมราชประสงค์จะให้ราชการเป็นไปสะดวก ทั้งจะให้สมแก่ทรงเป็นพุทธศาสนูปถัมภกโดยตรง จึงมีพระบรมราชโองการให้ย้ายกรมธรรมการ มารวมอยู่ในพระราชสำนักตามประเพณีเดิม ส่วนกระทรวงธรรมการให้เรียก "กระทรวงศึกษาธิการ" มีหน้าที่จัดการศึกษา ในปี พ.ศ. 2469 พระบาทสมเด็จพระปกเกล้าเจ้าอยู่หัว ทรงพระราชดำริว่า **"การศึกษาไม่ควรจะแยกจากวัด"** และได้เปลี่ยนชื่อกระทรวงศึกษาธิการ เป็น กระทรวงธรรมการ โดยได้งานด้านพระศาสนามาไว้ในกระทรวงธรรมการ

ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้ประกาศใช้พระราชบัญญัติปรับปรุงกระทรวง ทบวง กรม พ.ศ. 2484 มีผลให้เปลี่ยนชื่อ กระทรวงธรรมการ เป็นกระทรวงศึกษาธิการ เปลี่ยนชื่อ กรมธรรมการเป็น **"กรมสาสนา"**

ในปี พ.ศ. 2495 มีการจัดตั้งกระทรวงวัฒนธรรม และโอนกิจการของกรมการศาสนาเข้าไปสังกัด ต่อมาในปี พ.ศ. 2501 จึงได้โอนกลับมาสังกัดกระทรวงศึกษาธิการตามเดิม ส่วนงานวัฒนธรรมมีฐานะเป็นกอง สังกัดสำนักงานปลัดกระทรวงศึกษาธิการ หลังจากการปฏิวัติในปี พ.ศ. 2515 กองวัฒนธรรม จึงโอนมาสังกัดกรมการศาสนา และในช่วงนี้ ซึ่งสถานการณ์โลกเข้าสู่ยุคสงครามเย็น กรมการศาสนาภายใต้การเป็นอธิบดีของพันเอกปิ่น มุทุกันต์ มีบทบาทสำคัญอย่างยิ่งในการต่อต้านภัยคอมมิวนิสต์

ในปี พ.ศ. 2522 ได้มีการจัดตั้ง "สำนักงานคณะกรรมการวัฒนธรรมแห่งชาติ" สังกัดกระทรวงศึกษาธิการขึ้น กระทั่งการปฏิรูประบบราชการในปี พ.ศ. 2545 จึงมีการโอนกรมการศาสนา ไปสังกัดกระทรวงวัฒนธรรม และมีการจัดตั้งสำนักงานพระพุทธศาสนาแห่งชาติ ขึ้นตรงต่อนายกรัฐมนตรีอีกหน่วยงานหนึ่ง

## หน่วยงานภายใน
กรมการศาสนา มีหน่วยงานภายใน 4 หน่วยงาน ได้แก่
* สำนักงานเลขานุการกรม
* กองศาสนูปถัมภ์
* สำนักพัฒนาคุณธรรม จริยธรรม
* สำนักงานขับเคลื่อนแผนแม่บทส่งเสริมคุณธรรมแห่งชาติ

## รางวัล/โครงการ
* รางวัลเสาเสมาธรรมจักร เป็นรางวัลผู้ทำคุณประโยชน์ต่อพระพุทธศาสนา มีทั้งประเภทบุคคล และหน่วยงานภาครัฐราชการ และภาคเอกชน

## อ้างอิง

## ดูเพิ่ม

### หนังสือและบทความ

* วิราวรรณ นฤปิติ. “พันเอกปิ่น มุทุกันต์ จากลูกอีสานสู่อนุศาสนาจารย์ นักรบผู้ปกป้องศาสนาพุทธในยุคสงครามเย็น.” ใน กิตติพงษ์ ประพันธ์ (บก.), ''บทความสืบเนื่องจากการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 13 “ภูมิภาคนิยม และท้องถิ่นนิยมสมัยใหม่ในโลกไร้พรมแดน”''

### แหล่งข้อมูลอื่น

* สำนักงานพระพุทธศาสนาแห่งชาติ
* ศาสนาพุทธในประเทศไทย
* ศาสนาคริสต์ในประเทศไทย
* ศาสนาอิสลาม
* ศาสนาพราหมณ์-ฮินดู
* ศาสนาซิกข์

## แหล่งข้อมูลอื่น
* กรมการศาสนา

การศาสนา
การศาสนา
หมวดหมู่:ศาสนาในประเทศไทย
หมวดหมู่:หน่วยงานภาครัฐที่ก่อตั้งในปี พ.ศ. 2484
หมวดหมู่:หน่วยงานของรัฐบาลไทยในเขตห้วยขวาง
การศาสนา
เนไฟรต์

**เนไฟรต์** หรือ **หยกเนไฟรต์** () เป็นหินตระกูลเทรโมไลท์หรือแอคติโนไลท์ ซึ่งมีธาตุเหล็กปะปนอยู่เป็นจำนวนมาก จึงทำให้แร่มีสีเขียว

## อ้างอิง

## แหล่งข้อมูลอื่น

หมวดหมู่:แร่ซิลิเกต
หมวดหมู่:หยก
วาเนดิไนต์

**วาเนดิไนต์** เป็นแร่ฟอสเฟตที่อยู่ในกลุ่มเดียวกันกับอะพาไทต์

## อ้างอิง

หมวดหมู่:แร่ตะกั่ว